Na osnovu člana 32 i 45 Zakona o lokalnoj samoupravi ("Sl. list RCG", br. 42/03, 28/04, 75/05, 13/06 i "Sl. list CG", br. 88/09, 03/10, 73/10, 38/12, 10/14, 57/14 i 03/16) i člana 12 i 31 Statuta Opštine Tivat ( “Službeni list RCG - opštinski propisi”, br. 40/04, 26/06, “Službeni list CG - opštinski propisi” br. 12/11, 21/11, 03/13), i člana 32 i 45 Zakona o lokalnoj samoupravi, Skupština opštine Tivat na sjednici održanoj dana \_\_\_\_\_\_\_\_\_\_\_\_\_\_\_ , donosi

 **O D L U K U**

**O SUFINANSIRANJU TRETMANA REHABILITACIJE KORISNIKA/CA PSIHOAKTIVNIH SUPSTANCI U JU ZA SMJEŠTAJ, REHABILITACIJU I RESOCIJALIZACIJU, KAKARICKA GORA, PODGORICA**

**Član 1**

Ovom Odlukom utvrđuje se način pružanja materijalne podrške za korisnike/ ce psihoaktivnih supstanci sa teritorije opštine Tivat, koji se opredijele za tretman rehabilitacije i resocijalizacije u JU za smještaj, rehabilitaciju i resocijalizaciju , Kakaricka gora, Podgorica.

**Član 2**

Za realizaciju usluge iz člana 1. Opština će opredijeliti sredstva u iznosu od 50% od ukupne cijene usluga rezidencijalnog tretmana klijenta utvrđenom Odlukom JU za smještaj, rehabilitaciju i resocijalizaciju Kakaricka gora, Podgorica

Sredstva iz stava 1 ovog člana su obezbjeđena budžetom Sekretarijata za mlade,sport i socijalna pitanja , na stavci Kancelarije za prevenciju bolesti zavisnosti.

 **Član 3**

Sekretarijat za mlade, sport I socijalna pitanja, Opštinska Kancelarija za prevenciju bolesti zavisnosti , dužna je da obavjesti institucije, potpisnice Memoranduma o saradnji (JZU Dom zdravlja Tivat, Upravu policije-Odjeljenje bezbjednosti Tivat, JU Centar za socijalni rad za opštine Kotor, Tivat i Budva-područna jedinica Tivat, školske ustanove: OŠ Drago Milović, SMŠ Mladost, Muzičku školu Tivat i OŠ Branko Brinić) o donošenju ove odluke kako bi se obezbjedilo informisanje korisnika psihoaktivnih supstanci o postojanju iste.

Sekretarijat za mlade.sport I socijalna pitanja, Opštinska Kancelarija za prevenciju bolesti zavisnosti , se obavezuje da će nakon primjenjivanja ove Odluke, napraviti bazu podataka i da će obavještavati Skupštinu o broju korisnika/ca psihoaktivnih supstanci sa teritorije opštine Tivat koji su pristupili tretmanu rehabilitacije i resocijalizacije iz člana 1.

**Član 4**

Pravo na materijalnu podršku iz člana 2 korisnici će moći ostvariti samo jedanput.

**Član 5**

Posebnim Sporazumom između Opštine Tivat I JU za smještaj, rehabilitaciju i resocijalizaciju Kakaricka Gora, Podgorica, definisaće se prava i obaveze obje strane.

**Član 6**

Ova Odluka stupa na snagu osmog dana od dana objavljivanja u “Službenom listu Crne Gore - opštinski propisi”.

OBRAĐIVAČ PREDLAGAČ

Sekretarijat za mlade , Predsjednica

sport i socijalna pitanja Prof. dr. Snežana Matijević

mr Darka Ognjanović

 OBRAZLOŽENJE

Pravni osnov za donošenje Odluke o finansiranju tretmana rehabilitacije korisnika psihoaktivnih supstanci u JU za smještaj, rehabilitaciju i resocijalizaciju Kakaricka gora, Podgorica, sadržan je u odredbama Zakona o sprečavanju zloupotrebe droga (“Sl.list CG”, br. 28/11 i 35/13) koji propisuje mjere za sprečavanje zloupotrebe droga. Ove mjere obuhvataju informativne, preventivne, medicinske, obrazovne i savjetodavne aktivnosti, liječenje, mjere za rehabilitaciju i programe za rješavanje socijalnih problema vezanih za korišćenje droga i praćenje potrošnje droga.

U cilju prevencije i sprečavanja zloupotrebe droga, očuvanja i unaprijeđenja zdravog načina života, zdravlja, informisanja i edukacije o opasnostima zloupotrebe droga, pomoći zavisnicima od droga i njihovim porodicama, Vlada Crne Gore donijela je Nacionalnu strategiju za sprečavanje zloupoterbe droga za period 2013-2020.

Opšti ciljevi ove strategije usmjereni su na smanjenje potražnje za drogama i smanjenje ponuda droga.

Smanjenje potražnje droga, kako je definisano Nacionalnom strategijom, podrazumijeva smanjenje upotrebe droga kroz intervencije koje se sprovode u oblasti prevencije, tretmana i rehabilitacije u oblasti smanjenja štete nastale upotrebom droga.

Kao značajan instrument za sprovođenje strateških ciljeva uspostavljena je mreža opštinskih kancelarija za prevenciju bolesti zavisnosti.

U Opštini Tivat je 2010-te godine formirana Kancelarija za prevenciju narkomanije kao sastavni dio Sekretarijata za upravu i društvene djelatnosti. Odlukom o organizaciji i načinu rada lokalne uprave br. 0101-031-338/2 od 03.08.2016. godine, kao i Pravilnika o unutrašnjoj organizaciji i sistematizaciji Sekretarijata za mlade, sport i socijalna pitanja br. 0101-031-411 od 23.08.2016.godine, Kancelarija za prevenciju bolesti zavisnosti funkcioniše kao sastavni dio ovog Sekretarijata.

Plan rada Kancelarije za bolesti zavisnosti oslanja se na ciljeve iz Stategije Crne Gore za sprečavanje zloupotrebe droga za period 2013-2020., kao i na preporuke Državnog savjeta za sprečavanje zloupotrebe droga.

Zaključkom sa sjednice Državnog savjeta za sprečavanje zloupotrbe droga,br. 01-12/74 od 13.02.2017.godine, dostavljenom predsjednici opštine Tivat, pozivaju se opštine da sagledaju mogućnosti pružanja materijalne podrške, u cjelosti ili parcijalno, licima sa svojih teritorija kojima je potreban tretman rehabilitacije u JU za smještaj, rehabilitaciju i resocijalizaciju korisnika psihoaktivnih supstanci-Kakaricka gora.

U ovoj inicijativi Državnog savjeta za sprečavanje zloupotrbe droga sadržan je suštinski osnov potrebe za donošenje ove Odluke.

Tretiranje bolesti zavisnosti spada u veoma zahtjevne zdravstveno-psiho-socijalne poduhvate. Najveći broj zavisnika/ca na tretman rehabilitacije i resocijalizacije odlučuje se nakon više godina, pa čak i decenija. Razlozi za to su brojni, od ličnih koji podrazumjevaju nekritičnost zavisnika i njegovog okruženja u odnosu na problem, do društvenih koji se ogledaju u često neadekvatnom odgovoru sredine na ovaj sve izraženiji problem. Zato smatramo da bi donošenje ovakve odluke bilo od velikog značaja za zavisnike od psihoaktivnih supstanci i njihove porodice, jer bi im se na taj način učinili dostupnim resursi kojima Crna Gora raspolaže u pogledu njihovog liječenja i rehabilitacije.